b'\n_START_ARTICLE_\nPu\xc5\xa1\xc4\x8dava Lut\n_START_SECTION_\nOpis\n_START_PARAGRAPH_\nIran je podnebno del afri\xc5\xa1ko-azijskega pu\xc5\xa1\xc4\x8davskega pasu, ki se razteza od Zelenortskih otokov ob zahodni Afriki, vse do Mongolije in bli\xc5\xbeine Pekinga na Kitajskem. Neenotna, podolgovata, svetlo obarvana, (vzporedna s pogorjem), je najsevernej\xc5\xa1a od suhih pu\xc5\xa1\xc4\x8davskih jezer, ki se razteza proti jugu 300 km dale\xc4\x8d. V skoraj tropski pu\xc5\xa1\xc4\x8davi, vi\xc5\xa1je le\xc5\xbee\xc4\x8da obmo\xc4\x8dja zajamejo najve\xc4\x8d padavin. Rezultat je pu\xc5\xa1\xc4\x8dava, ki je v veliki meri abiotsko obmo\xc4\x8dje._NEWLINE_Iransko geografijo sestavljajo planote med pogorji, re\xc4\x8dne doline in pu\xc5\xa1\xc4\x8dave. Dasht-e Lut je eden izmed najve\xc4\x8djih pu\xc5\xa1\xc4\x8davskih bazenov. Je 480 km dolga in 320 km \xc5\xa1iroka in velja za enega najbolj suhih krajev na Zemlji. Obmo\xc4\x8dje pu\xc5\xa1\xc4\x8dave ima pribli\xc5\xbeno povr\xc5\xa1ino 51.800 kvadratnih kilometrov. _NEWLINE_Druga velika kotlina je Dasht-e Kav\xc4\xa9r. V spomladanski vla\xc5\xbeni sezoni, voda kratek \xc4\x8das te\xc4\x8de z gora Kerman, se kmalu posu\xc5\xa1i in ostane le kamenje, pesek in sol._NEWLINE_Vzhodni del Dasht-e Lut je nizka planota pokrita s slanimi plo\xc5\xa1\xc4\x8dami. V nasprotju s tem pa je osrednji del izklesal veter v niz vzporednih grebenov in brazd, ki se raztezajo ve\xc4\x8d kot 150 km dale\xc4\x8d in dose\xc5\xbeejo vi\xc5\xa1ino 75 metrov. To podro\xc4\x8dje je posejano tudi z grapami in vrta\xc4\x8dami. Jugovzhodno so velika prostranstva peska, podobno saharskemu, s sipinami visokimi do 300 m.\n_START_SECTION_\nNajbolj vro\xc4\x8de povr\xc5\xa1je na Zemlji\n_START_PARAGRAPH_\nMeritve MODIS (Moderate-Resolution Imaging spektroradiometer) name\xc5\xa1\xc4\x8deni na Nasinem satelitu "Aqua" so v letih 2003 - 2005 izmerile, da se najbolj vro\xc4\x8de povr\xc5\xa1je na Zemlji nahaja v Dasht-e Lut in povr\xc5\xa1inske temperature dose\xc5\xbeejo 70,7 \xc2\xb0C , \xc4\x8deprav je temperatura zraka hladnej\xc5\xa1a. Natan\xc4\x8dnost merjenja je 0,5 K do 1 K. _NEWLINE_Najbolj vro\xc4\x8d del Dasht-e Lut je Gandom Beryan, velika planota pokrita s temno lavo, pribli\xc5\xbeno 480 kvadratnih kilometrov veliko podro\xc4\x8dje.  Po lokalni legendi, ime (v prevodu iz perzij\xc5\xa1\xc4\x8dine "ope\xc4\x8dena p\xc5\xa1enica") izvira iz nesre\xc4\x8de, v kateri je bila p\xc5\xa1enica, ki je ostala v pu\xc5\xa1\xc4\x8davi, po\xc5\xbegana v nekaj dneh.'